Mixail Terexov. Mixail Terexov (1968-yil 1-fevral, Toshkent) — sovet va oʻzbek futbolchisi, himoyachi va yarim himoyachisi. Futbolchilik faoliyati. Toshkentning „Paxtakor“ yoshlar sport maktabi tarbiyalanuvchisi. SSSR chempionatlarida „Kosonsoychi“ va „Sohibkor“ jamoalarida ikkinchi ligada oʻynagan. 1992-yil „Kimyogar“ (Olmaliq) safida Oʻzbekiston oliy ligasida toʻp surib, 27 ta oʻyinda maydonga tushgan. 1993-yili esa birinchi ligada „Kimyogar“ (Chirchiq) jamoasi sharafini himoya qilgan. 1995-yili chirchiqlik jamoadoshi Arslon Talipov bilan birgalikda Rossiyaning „Amkar“ klubiga oʻtib, ikki mavsumni jamoa safida oʻtkazgan. 1995-yil natijalariga koʻra uchinchi liga zona turnirining kumush medali sovrindori boʻlgan. 1996-yili ikkinchi ligada oʻynagan. Futbolchining keyingi taqdiri haqida maʼlumotlar mavjud emas.